
42                                                                  DR 30.7.2018                                                       

 
Tuan P. Prabakaran [Batu]: Akhir kalam, saya memohon doa, sokongan dan 

dorongan dari semua pihak di dalam Dewan yang mulia ini agar saya dapat melaksanakan 
tugas sebagai seorang Ahli Parlimen yang sempurna.  

Justeru itu, saya dengan ini menyokong sepenuhnya Titah Seri Paduka Baginda Yang 
di-Pertuan Agong dalam Mesyuarat Pertama, Penggal Pertama. Sebelum saya akhir, saya 
akhirkan dengan sebuah pantun. 

Timbalan Yang di-Pertua [Tuan Nga Kor Ming]: Serangkap pantun. 

Tuan P. Prabakaran [Batu]: Dengan izin... 

Timbalan Yang di-Pertua [Tuan Nga Kor Ming]: Diizinkan. 

Tuan P. Prabakaran [Batu]: Not too young to be MP, not too old to be Perdana 
Menteri. Thank you… [Tepuk] 

Timbalan Yang di-Pertua [Tuan Nga Kor Ming]: Terima kasih Yang Berhormat Batu. 
Sekarang saya menjemput Yang Berhormat dari negeri Sarawak, Yang Berhormat Mukah. 

 

2.44 ptg. 

Dato Hajjah Hanifah Hajar Taib [Mukah]: Bismillahi Rahmani Rahim dan salam 
sejahtera. Tuan Yang di-Pertua, saya ingin mengucapkan terima kasih kerana diberi peluang 
untuk mengambil bahagian di dalam perbahasan ke atas Usul Menjunjung Kasih Atas Titah 
Diraja Ke Bawah Duli Yang Maha Mulia Seri Paduka Baginda Yang di-Pertuan Agong kali ini. 
Saya juga mengucapkan tahniah kepada Tuan Yang di-Pertua, Timbalan-timbalan Yang di-
Pertua dan Ahli-ahli Dewan Rakyat yang telah dipilih. 

Memandangkan masa yang terhad, saya memohon tidak ada celahan daripada mana-
mana Ahli Dewan sesuai dengan Peraturan Mesyuarat 37. Saya juga ingin merakamkan 
jutaan terima kasih kepada pengundi-pengundi di P.213 Mukah yang memberi kepercayaan 
kepada saya untuk mewakili mereka ke Dewan yang mulia ini. 

Awal kata, saya ingin memohon maaf sekiranya ada kesilapan semasa menjalankan 
tugas selaku wakil rakyat Mukah buat pertama kalinya. Insya-Allah saya berjanji akan 
berusaha dan berdoa sebaik mungkin untuk memenuhi aspirasi rakyat Mukah khususnya dan 
Malaysia amnya. 

Tuan Yang di-Pertua, saya ingin menyentuh Titah Duli Yang Maha Mulia Tuanku pada 
hari pembukaan sidang Parlimen baru-baru ini. Alhamdulillah, di atas usaha Kerajaan Barisan 
Nasional yang pernah dipimpin oleh Yang Amat Berhormat Perdana Menteri Tun Dr. Mahathir 
Mohamad, Sarawak dan sebahagian besar kawasan Mukah telah membangun dengan baik. 
Kami mengucapkan terima kasih. 

Namun demikian, arus pembangunan harus diteruskan khususnya di kawasan-
kawasan luar bandar termasuk di kawasan yang saya wakili. Setelah bermusyawarah 
bersama rakyat Mukah, saya dapati bahawa isu-isu yang perlu dibangkitkan ke dalam Dewan 
yang mulia ini banyak berkaitan dengan masalah pendidikan, kesihatan, infrastruktur dan 
utiliti. 

Agenda pendidikan merupakan satu agenda penting bagi saya untuk diketengahkan 
kerana sesebuah negara yang maju harus menitik beratkan pendidikan dan pembelajaran 
generasi muda. Di bawah belanjawan Persekutuan yang telah diluluskan oleh kerajaan 
terdahulu, sejumlah RM128.5 juta telah pun disediakan untuk pembangunan di kawasan 
Mukah. Di antaranya adalah untuk projek pembinaan semula GIATMARA Mukah, pembinaan 
sekolah menengah baharu, asrama pelajar dan rumah guru di Balingian, kerja tanah dan 
infrastruktur bagi Pusat Kecemerlangan Penyelidikan UNIMAS, rancangan memulihkan 
koridor Sungai Batang Oya dan projek mesra rakyat di kawasan Mukah. 

Dengan perubahan kerajaan yang baharu, saya ingin mendapatkan penjelasan 
mengenai status bagi belanjawan tersebut. Saya amat berharap agar belanjawan 
Persekutuan ini dapat diteruskan demi untuk pendidikan, kemajuan dan kesejahteraan 
rakyat. 

 



Tuan P. Prabakaran [Batu]: Akhir kalam, saya memohon doa, sokongan dan dorongan dari semua pihak di dalam Dewan yang mulia ini agar saya dapat melaksanakan tugas sebagai seorang Ahli Parlimen yang sempurna. Justeru itu, saya dengan ini menyokong sepenuhnya Titah Seri Paduka Baginda Yang di-Pertuan Agong dalam Mesyuarat Pertama, Penggal Pertama. Sebelum saya akhir, saya akhirkan dengan sebuah pantun. Timbalan Yang di-Pertua [Tuan Nga Kor Ming]: Serangkap pantun. Tuan P. Prabakaran [Batu]: Dengan izin... Timbalan Yang di-Pertua [Tuan Nga Kor Ming]: Diizinkan. Tuan P. Prabakaran [Batu]: Not too young to be MP, not too old to be Perdana Menteri. Thank you... [Tepuk] Timbalan Yang di-Pertua [Tuan Nga Kor Ming]: Terima kasih Yang Berhormat Batu. Sekarang saya menjemput Yang Berhormat dari negeri Sarawak, Yang Berhormat Mukah. 2.44 ptg. Dato Hajjah Hanifah Hajar Taib [Mukah]: Bismillahi Rahmani Rahim dan salam sejahtera. Tuan Yang di-Pertua, saya ingin mengucapkan terima kasih kerana diberi peluang untuk mengambil bahagian di dalam perbahasan ke atas Usul Menjunjung Kasih Atas Titah Diraja Ke Bawah Duli Yang Maha Mulia Seri Paduka Baginda Yang di-Pertuan Agong kali ini. Saya juga mengucapkan tahniah kepada Tuan Yang di-Pertua, Timbalan-timbalan Yang di- Pertua dan Ahli-ahli Dewan Rakyat yang telah dipilih. Memandangkan masa yang terhad, saya memohon tidak ada celahan daripada mana- mana Ahli Dewan sesuai dengan Peraturan Mesyuarat 37. Saya juga ingin merakamkan jutaan terima kasih kepada pengundi-pengundi di P.213 Mukah yang memberi kepercayaan kepada saya untuk mewakili mereka ke Dewan yang mulia ini. Awal kata, saya ingin memohon maaf sekiranya ada kesilapan semasa menjalankan tugas selaku wakil rakyat Mukah buat pertama kalinya. Insya-Allah saya berjanji akan berusaha dan berdoa sebaik mungkin untuk memenuhi aspirasi rakyat Mukah khususnya dan Malaysia amnya. Tuan Yang di-Pertua, saya ingin menyentuh Titah Duli Yang Maha Mulia Tuanku pada hari pembukaan sidang Parlimen baru-baru ini. Alhamdulillah, di atas usaha Kerajaan Barisan Nasional yang pernah dipimpin oleh Yang Amat Berhormat Perdana Menteri Tun Dr. Mahathir Mohamad, Sarawak dan sebahagian besar kawasan Mukah telah membangun dengan baik. Kami mengucapkan terima kasih. Namun demikian, arus pembangunan harus diteruskan khususnya di kawasan- kawasan luar bandar termasuk di kawasan yang saya wakili. Setelah bermusyawarah bersama rakyat Mukah, saya dapati bahawa isu-isu yang perlu dibangkitkan ke dalam Dewan yang mulia ini banyak berkaitan dengan masalah pendidikan, kesihatan, infrastruktur dan utiliti. Agenda pendidikan merupakan satu agenda penting bagi saya untuk diketengahkan kerana sesebuah negara yang maju harus menitik beratkan pendidikan dan pembelajaran generasi muda. Di bawah belanjawan Persekutuan yang telah diluluskan oleh kerajaan terdahulu, sejumlah RM128.5 juta telah pun disediakan untuk pembangunan di kawasan Mukah. Di antaranya adalah untuk projek pembinaan semula GIATMARA Mukah, pembinaan sekolah menengah baharu, asrama pelajar dan rumah guru di Balingian, kerja tanah dan infrastruktur bagi Pusat Kecemerlangan Penyelidikan UNIMAS, rancangan memulihkan koridor Sungai Batang Oya dan projek mesra rakyat di kawasan Mukah. Dengan perubahan kerajaan yang baharu, saya ingin mendapatkan penjelasan mengenai status bagi belanjawan tersebut. Saya amat berharap agar belanjawan Persekutuan ini dapat diteruskan demi untuk pendidikan, kemajuan dan kesejahteraan rakyat.